युनिव्हर्सिटी ऑफ नॉर्दर्न कॉलोराडो

युनिव्हर्सिटी ऑफ नॉर्दर्न कॉलोराडो (यूएनसीओ किंवा यूएनसी) हे युनायटेड स्टेट्सच्या कॉलोराडो राज्यातील ग्रीली शहरातील एक सार्वजनिक विद्यापीठ आहे. याची स्थापना १८८९ मध्ये स्टेट नॉर्मल स्कूल ऑफ कॉलोराडो म्हणून झाली होती. १९७० मध्ये याचे सध्याचे नाव स्वीकारण्यात आले. येथील सहा विभागांमध्ये सुमारे १०,००० विद्यार्थी शिक्षण घेतात. विद्यापीठाची विस्तारित आवारे लव्हलँड, डेन्व्हर/अरोरा आणि कॉलोराडो स्प्रिंग्स येथे आहेत. या विद्यापीठाला शिक्षक प्रशिक्षणाच्या क्षेत्रात मोठा इतिहास आहे. युएनसीओचे १९ क्रीडा संघ बिग स्काय कॉन्फरन्सचे सदस्य म्हणून एनसीएए विभाग १ मध्ये खेळतात. इतिहास १ एप्रिल १८८९ रोजी कॉलोराडोचे राज्यपाल जॉब अ‍ॅडम्स कूपर यांनी सेनेट विधेयक १०४ मंजूर केल्यावर स्टेट नॉर्मल स्कूल ऑफ कॉलोराडोची स्थापना झाली. ग्रीलीच्या नागरिकांनी पहिल्या इमारतीच्या बांधकामासाठी ११,१७५ डॉलर्स जमा केले होते. या इमारतीला क्रॅनफोर्ड हॉल असे नाव देण्यात आले; जॉन पी. क्रॅनफोर्ड यांनी विद्यापीठासाठी २१.३ एकर जमीन दान दिली होती. क्रॅनफोर्ड हॉलचे बांधकाम तसेच शाळेचे पूर्व आणि मध्य भाग १८९० ते १८९५ दरम्यान पूर्ण झाले, तर पश्चिम भाग १९०२ मध्ये पूर्ण झाला. ६ ऑक्टोबर १८९० रोजी विद्यापीठ सुरू झाले. थॉमस जे. ग्रे हे विद्यापीठाचे पहिले अध्यक्ष होते. ५ जून १९११ रोजी संस्थेचे नाव बदलून कॉलोराडो स्टेट टीचर्स कॉलेज करण्यात आले. यानंतर विद्यापीठाचे नाव आणखी तीनदा बदलले. १६ फेब्रुवारी १९३५ रोजी ते कॉलोराडो स्टेट कॉलेज ऑफ एज्युकेशन, ग्रीली झाले, ११ फेब्रुवारी १९५७ रोजी ते कॉलोराडो स्टेट कॉलेज झाले आणि १ मे १९७० रोजी त्याला सध्याचे नाव मिळाले. अध्यक्ष स्थापनेपासून विद्यापीठाचे १३ अध्यक्ष झाले आहेत: संकुल (कॅम्पस) विद्यापीठ आवार मध्य आणि पश्चिम अशा दोन मुख्य भागांत विभागलेले आहे. मध्य आवारात ग्रीली येथील ट्वेंटीएथ स्ट्रीटच्या उत्तरेकडील आणि एट्थ अ‍ॅव्हेन्यूच्या पश्चिमेकडील भागांचा समावेश होतो. येथील वसतिगृहांना राज्यातील ऐतिहासिक प्रदेश म्हणून घोषित करण्यात आले आहे. संघटना आणि प्रशासन विद्यापीठाचे विश्वस्त मंडळ प्रशासनावर देखरेख ठेवते आणि वार्षिक अर्थसंकल्पास मान्यता देते. क्रीडा (अ‍ॅथलेटिक्स) विद्यापीठाच्या क्रीडा संघांना बेअर्स असे म्हटले जाते. १ जुलै २००६ रोजी नॉर्दर्न कॉलोराडो बिग स्काय कॉन्फरन्समध्ये सामील झाले. येथून व्हिंसेंट जॅक्सन (२००१ ते २००४; नंतर सान डियेगो चार्जर्स), डर्क जॉन्सन, काइल स्लॉटर आणि अ‍ॅरॉन स्मिथ यांच्यासह अनेक नामांकित फुटबॉल खेळाडूंनी शिक्षण घेतले. २००६ मध्ये एनसीएए विभाग १ मध्ये खेळण्यास सुरुवात करण्याआधी विद्यापीठ १९२३ ते १९७२ या काळात रॉकी माउंटन अ‍ॅथलेटिक कॉन्फरन्सचे सदस्य होते. बेअर्सनी १९९६ आणि १९९७ मध्ये फुटबॉलमध्ये दोनदा विभाग २ राष्ट्रीय अजिंक्यपद जिंकले आहे. ९ मार्च २०११ रोजी पुरुष बास्केटबॉल संघाने पहिल्यांदा एनसीएए स्पर्धेसाठी पात्रता मिळवून इतिहास घडवला. बोधचिह्न क्लॉझ द बेअर हे अस्वल १९२३ पासून शाळेचे बोधचिह्न आहे. त्यापूर्वी खेळाडूंना "द टीचर्स" (शिक्षक) या टोपणनावाने ओळखले जात असे. आख्यायिकेनुसार एका १९१४ मधील माजी विद्यार्थ्याने दान केलेल्या अलास्की टोटेम पोलवरील अस्वलावरून हे नाव सुचले होते. तो टोटम पोल विद्यापीठ केंद्रात ठेवला होता, परंतु १९९० च्या कायद्यानुसार २००३ मध्ये तो तलिंगित जमातीला परत करण्यात आला. उल्लेखनीय व्यक्ती माजी विद्यार्थी येथे जेम्स ए. मिशनर या ख्यातनाम लेखकासह अनेक नामवंत व्यक्तींनी शिक्षण घेतलेले आहे. संदर्भ बाह्य दुवे नॉर्दर्न कॉलोराडो अ‍ॅथलेटिक्स संकेतस्थळ